

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 4.jūnijā Nr.24

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 8.30

SĒDI ATKLĀJ plkst. 8.38

SĒDI VADA – Daugavpils pilsētas domes priekšsēdētājs Andrejs Elksniņš

SĒDĒ PIEDALĀS - 12 Domes deputāti – A.Broks, J.Dukšinskis, A.Gržibovskis, A.Elksniņš,

 L.Jankovska, R.Joksts, I.Kokina, V.Kononovs,

 N.Kožanova, M.Lavrenovs, J.Lāčplēsis,

 I.Prelatovs (no plkst.9.03)

SĒDĒ NEPIEDALĀS - 3 Domes deputāti – R.Eigims – iemesls nav zināms

 H.Soldatjonoka – iemesls nav zināms

 A.Zdanovskis – iemesls nav zināms

SĒDĒ PIEDALĀS - pašvaldības administrācijas darbinieki:

 S.Šņepste, E.Upeniece, M.Dimitrijeva, Ž.Kobzeva, D.Krīviņa,

 E.Puga, K.Rasis, N.Bikovska, I.Limbena, V.Pavloviča, I.Šalkovskis

SĒDI PROTOKOLĒ - Domes protokolu lietvedības pārzine S.Rimicāne

SĒDES DARBA KĀRTĪBA:

1. Par administratīvā līguma noslēgšanu lietā Nr. A420291217.

**1.§**

**Par** **administratīvā līguma noslēgšanu lietā Nr. A420291217**

 **A.Elksniņš, V.Kononovs, J.Lāčplēsis, I.Kokina, L.Jankovska**

Pamatojoties uz likuma “Par pašvaldībām” 21.panta pirmās daļas 27.punktu, Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 62.punktu, ievērojot Valsts pārvaldes iekārtas likuma 79.- 86.pantu, Administratīvā procesa likuma 63.1 pantu, izskatot sabiedrības ar ierobežotu atbildību “Clean R” priekšlikumu,

lai veicinātu administratīvā procesa efektivitāti un procesuālo ekonomiju, panākot savstarpēji izdevīgu un tiesisku risinājumu.

Sēdes vadītājs piedāvā deputātiem pārtraukt domes sēdi un izsludināt pārtraukumu, lai uz nākošo sēdi uzaicinātu “Clean R” pārstāvjus, un uz šī lēmuma pamata, lūgt domi pārstāvošu Administratīvā apgabaltiesā Juridiskā departamenta vadītāju R.Golovaņa kungu, lūgt tiesvedības atlikšanu.

J.Lāčplēsis jautā, vai šī domes sēde ir sasaukta tiesiski, neuzaicinot uz sēdi “Clean R¨ pārstāvjus?

A.Broks uzskata, ka jautājums ir atliekams, jo jāpievieno visa dokumentu pakete, Valsts kontroles atzinums un jāuzaicina uz domes sēdi “Clean R” pārstāvji.

J.Lāčplēsis jautā, vai deputāti var balsot par lēmuma projektu, ja nav iesniegts neviens priekšlikums?

M.Dimitrijeva atbild, ka lēmuma projekts ir sagatavots tiesiski.

Plkst.9.03 videokonferencei pieslēdzas deputāts I.Prelatovs.

J.Lāčplēsis izsaka priekšlikumu, izmantot šo pārtraukumu, lai nosūtītu visu materiālu tiesvedības iestādēm un konsultēties ar pilsētas iedzīvotājiem, atlikt domes sēdi, uzaicināt uz domes sēdi “Clean R” pārstāvjus, izdalīt visiem deputātiem apelācijas sūdzību, pretapelāciju, pirmās instances tiesas spriedumu, pieteikumu un Valsts kontroles atzinumu kopijas.

L.Jankovska izsaka iebildumus, ka uz domes sēdi nav sagatavota pietiekoša informācija.

A.Elksniņš izsludina domes sēdes pārtraukumu līdz 18.06.2020. plkst. 13.00 un uzdod:

- uz domes sēdi uzaicināt “Clean R” pārstāvjus,

- Juridiskam departamentam izvērtēt iespējamību minēto vienošanās piedāvājumu izvērtēt tiesībsargājošām iestādēm.

J.Lāčplēsis izsaka priekšlikumu- noskaidrot iedzīvotāju viedokli, vai ir jāturpina tiesvedība.

Sēdes vadītājs A.Elksniņš uzdod Juridiskam departamentam līdz 18.06.2020. sagatavot izsvērtu priekšlikumu par piedāvāto formu iedzīvotāju aptaujas veikšanai.

 Sēdi slēdz plkst.9.16

Sēdes vadītājs:

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)*  S.Rimicāne